Document ID: 31996R0459

KOMISIJOS REGLAMENTAS (EB) Nr. 459/96
1996 m. kovo 13 d.
iš dalies keičiantis Reglamentą (EB) Nr. 2921/95, nustatantį išsamias kompensacijų už tam tikrų žemės ūkio perskaičiavimo kursų sumažinimą taisykles
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1995 m. gruodžio 18 d. Tarybos reglamentą (EB) Nr. 2990/95, reglamentuojantį kompensacijas už ženklų žemės ūkio perskaičiavimo kursų sumažinimą iki 1996 m. liepos 1 d.([?]), ypač į jo 2 straipsnio 4 dalį,
kadangi Reglamentas (EB) Nr. 299095 nustato, kad valstybės narės gali suteikti ūkininkams pagalbą siekdamos kompensuoti žemės ūkio perskaičiavimo kursų sumažinimą tam tikroms valiutoms; kadangi tos paramos suteikimo sąlygos yra tokios pačios kaip ir sąlygos, nustatytos Tarybos reglamente (EB) Nr. 1527/95([?]), kurioms Komisijos reglamente (EB) Nr. 2921/95([?]) nustatytos išsamios taikymo taisyklės; kadangi Reglamentą (EB) Nr. 2921/95 reikėtų pakoreguoti, kad jį būtų galima taikyti panašiomis sąlygomis suteikiant pagalbą pagal Reglamentą (EB) Nr. 2990/95 Švedijoje ir Suomijoje;
kadangi šiame reglamente numatytos priemonės atitinka susijusių vadybos komitetų nuomonę,
PRIĖMĖ ŠĮ REGLAMENTĄ:
1 straipsnis
Reglamentas (EB) Nr. 2921/95 iš dalies keičiamas taip:
1. 1 straipsnyje žodžiai "pagal Reglamentą (EB) Nr. 1527/95" pakeičiami žodžiais "pagal Reglamentą (EB) Nr. 1527/95 ir Tarybos reglamentą (EB) Nr. 2990/95([?])... 2. 2 straipsnio 2 dalis pakeičiama tokiu tekstu:
"2. Reglamento (EB) Nr. 1527/95 arba Reglamento (EB) Nr. 2990/95 2 straipsnio 2 dalyje nustatytos sumos ekiu keičiamos į nacionalinę valiutą pagal žemės ūkio perskaičiavimo kursą, galiojantį iš karto prieš pirmąjį kurso sumažinimą, kuriam taikomas vienas iš minėtų reglamentų."
3. 3 straipsnio 1 dalis pakeičiama tokiu tekstu:
"1. Kiekvienam gavėjui suteikiamos paramos dydis turi būtų susietas su ūkio dydžiu per laikotarpį iki:
1995 m. liepos 1 d., jei parama suteikiama pagal Reglamentą (EB) Nr. 1527/95,
1996 m. sausio 1 d., jei parama suteikiama pagal Reglamentą (EB) Nr. 2990/95."
4. 4 straipsnio antroje pastraipoje žodžiai "Reglamento (EB) Nr. 1527/95" pakeičiami žodžiais "Reglamento (EB) Nr. 1527/95 ir Reglamento (EB) Nr. 2990/95."
5. 5 straipsnio 1 dalies pirmas sakinys pakeičiamas tokiu tekstu:
"1. Valstybė narė privalo kreiptis į Komisiją prašydama leisti suteikti paramą iki 1996 m. birželio 30 d., jeigu prašymams galioja Reglamentas (EB) Nr. 1527/95, ir iki 1996 m. gruodžio 31 d., jeigu prašymams galioja Reglamentas (EB) Nr. 2990/95."
6. 5 straipsnio 3 dalyje žodžiais "ir Reglamentu (EB) Nr. 1527/95" pakeičiami žodžiais "ir, atsižvelgiant į atitinkamą atvejį, Reglamentu (EB) Nr. 1527/95 arba Reglamentu (EB) Nr. 2990/95."
2 straipsnis
Šis reglamentas įsigalioja septintą dieną po jo paskelbimo Europos Bendrijų oficialiajame leidinyje.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 1996 m. kovo 13 d.

Labels: 19
5
6